Diari Oficial de la Generalitat Valenciana


Sumari del DOGV 4708, del 09-03-2004 (2004/2026)

ORDE de 9 de febrer de 2004, de la Conselleria de Cultura, Educació i Esport, per la qual es convoca concurs públic d'ajudes per a la realització d'activitats complementàries per a l'alumnat escolaritzat en centres específics d'educació especial sostinguts amb fons públics.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4708

Data del DOGV
:   09-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2026


Data del document
:   09-02-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * educació no formal
    * suport econòmic
    * educació especial
    * alumne
    * centre d'ensenyament
    * alumnat
    * ajuda pública

ORDE de 9 de febrer de 2004, de la Conselleria de Cultura, Educació i Esport, per la qual es convoca concurs públic d'ajudes per a la realització d'activitats complementàries per a l'alumnat escolaritzat en centres específics d'educació especial sostinguts amb fons públics. [2004/X2026]
  
El Decret 39/1998, de 31 de març (DOGV de 17 d'abril), del Govern Valencià, d'ordenació de l'educació per a l'atenció de l'alumnat amb necessitats educatives especials, establix en el seu article 10.4 que la Conselleria de Cultura, Educació i Esport fomentarà la participació de la comunitat per a complementar les activitats escolars i oferirà suport en les activitats relacionades amb el coneixement de l'entorn amb la finalitat de garantir a l'alumnat amb necessitats educatives especials les màximes possibilitats de participació en la vida social de la seua comunitat.
  
La Llei Orgànica 10/2002, de 23 de desembre, de Qualitat de l'Educació assenyala com a objectiu essencial aconseguir una educació de qualitat per a tots, garantint la igualtat d'oportunitats amb la finalitat d'aconseguir el ple desenrotllament de la personalitat a través de l'educació. En este sentit, reforçant significativament un sistema d'oportunitats de qualitat, l'educació es convertix en l'element compensador de les desigualtats personals i socials. Per això l'article 40 disposa que, a fi d'assegurar el dret individual a una educació de qualitat, els poders públics desenrotllaran les accions necessàries i aportaran els recursos i els suports que calguen per a la consecució dels objectius d'educació i de formació.
  
Les característiques de l'alumnat escolaritzat en Centres Específics d'Educació Especial fan que les activitats que en esta orde es proposen, es convertisquen, per a la majoria d'estos alumnes, en l'única possibilitat d'eixir del seu entorn més pròxim, de l'escola i de la família, per a poder conéixer altres realitats i gaudir d'elles.
  
En conseqüència, la Conselleria de Cultura, Educació i Esport es proposa fomentar i facilitar la realització d'activitats escolars per a l'alumnat amb necessitats educatives especials, escolaritzats en centres específics d'educació especial sostinguts amb fons públics. Amb la finalitat que estos alumnes coneguen i utilitzen els recursos comunitaris per a l'accés a llocs d'oci, de forma que els siga possible augmentar les relacions interpersonals i la seguretat en ells mateixos, i els possibilite realitzar activitats de la vida diària relacionades amb la neteja i higiene personal, l'alimentació, el vestit i l'aparença personal.
  
Per tot això, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Primer. Convocatòria i objecte
  
1. Es convoca un concurs d'ajudes econòmiques per a la realització d'activitats complementàries programades per a l'alumnat escolaritzat en centres específics d'educació especial sostinguts amb fons públics ubicats a la Comunitat Valenciana.
  
2. El seu objecte serà el desenrotllament de les habilitats socials necessàries per a la integració de l'alumnat amb necessitats educatives especials.
  
Segon. Aprovació de les bases
  
S'aproven les bases per les quals es regirà la convocatòria i que figuren en l'annex I de la present orde, així com el model de sol·licitud que constituïx l'annex II, la relació d'alumnes participants es reflectix en l'annex III, les dades del centre i del professorat acompanyant són les que apareixen en l'annex IV i l'autorització dels pares, mares o tutors legals de l'alumne/a per a assistir a l'activitat complementària figuren en l'annex V.
  
Tercer. Definició i realització de les activitats complementàries
  
1. Es definixen com a activitats complementàries les que, figurant en el programa d'aprenentatge d'este alumnat, es realitzen fora del centre, preferentment durant l'horari lectiu, o fora del període lectiu en casos excepcionals derivats de la mateixa activitat.
  
2. Estes activitats es realitzaran durant el curs escolar 2003-04.
  
Quart. Finançament
  
1. Les ajudes concedides finançaran parcialment les despeses que es generen derivades del cost individualitzat de les activitats complementàries realitzades per l'alumnat. En tot cas, la quantitat concedida no podrà excedir el total de les despeses generades pel desenrotllament d'estes.
  
2. Estes ajudes es finançaran a càrrec del capítol IV, programa 421.30, línia T3154000 de la Llei de Pressupostos de la Generalitat Valenciana per a l'any 2004, per un import global màxim de 36.000 euros.
  
DISPOSICIONS FINALS
  
Primera
  
Es delega en la Direcció General d'Ensenyament la facultat de resoldre la concessió de les ajudes que regula esta orde i se l'autoritza a adoptar les mesures que siguen necessàries per al seu compliment i desenrotllament i a resoldre totes les incidències que es plantegen en la seua interpretació i execució.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la Jurisdicció Contenciosa Administrativa, contra la present orde, que posa fi a la via administrativa, els centres privats concertats podran interposar potestativament recurs de reposició o plantejar un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 9 de febrer de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX I
  
Bases de la convocatòria
  
Primera. Objectius
  
1. La present convocatòria està destinada a afavorir per mitjà d'una ajuda econòmica, l'accés a les activitats complementàries dels alumnes amb necessitats educatives especials greus i permanents escolaritzats en Centres Específics d'Educació Especial.
  
2. Els seus objectius prioritaris, per tant, són:
  
a) Incrementar el nivell d'independència de l'alumne o alumna pel que fa a autonomia personal (higiene i neteja personal, vestit i alimentació).
  
b) Conviure i col·laborar amb les persones del seu entorn seguint les normes bàsiques de convivència.
  
c) Saber utilitzar els recursos comunitaris: transport, telèfon públic, correus, informació i altres.
  
d) Planificar i participar en activitats d'oci i temps lliure.
  
Segona. Caràcter i duració
  
1. Les activitats que poden incloure's seran les que tinguen previst realitzar els Centres Específics d'Educació Especial durant el present curs acadèmic amb caràcter periòdic o en alternança (natació, competicions esportives...), així com l'assistència a jornades d'intercanvi, fires, exposició de treballs o altres activitats educatives.
  
2. Hauran de tindre una duració superior a un dia i podran ser de realització periòdica o continuada.
  
3. El pagament de les ajudes es farà en dos fases:
  
Primera fase: el 40% de l'import concedit podrà pagar-se una vegada es dicte la resolució.
  
Segona fase: el 60% restant, s'abonarà després de realitzar l'activitat i justificar les despeses.
  
Tercera. Entitats col·laboradores: participants
  
Podran participar tots els centres específics d'educació especial sostinguts amb fons públics, ubicats en l'àmbit territorial de la Comunitat Valenciana que hagen programat activitats complementàries per al seu alumnat.
  
Quarta. Requisits de la sol·licitud
  
1. Els centres presentaran una sol·licitud d'ajuda en base a un projecte de realització d'una o diverses activitats complementàries, previstes en la seua Programació General Anual.
  
2. La sol·licitud, el model de la qual apareix en l'annex II, serà subscrita pel director o directora del centre públic o pel titular del centre privat concertat, segons el cas.
  
3. En la sol·licitud es prioritzaran les activitats en cas de presentar-ne més d'una.
  
4. La sol·licitud, dirigida a la Direcció General d'Ensenyament, anirà acompanyada de:
  
a) La pàgina corresponent de la Programació General Anual del curs 2003-2004 en què figure inscrita.
  
b) L'acta d'aprovació del Consell Escolar.
  
c) Nom dels alumnes que realitzaran l'activitat, indicant l'edat i discapacitat (annex III).
  
d) Dades del centre i del professorat acompanyant (annex IV).
  
e) L'autorització dels pares, mares o tutors legals de l'alumnat participant (annex V).
  
f) L'objecte de l'activitat i la seua concreció de desenrotllament.
  
g) Una previsió del cost.
  
5. La sol·licitud i la documentació assenyalada podrà ser presentada en les direccions territorials de Cultura, Educació i Esport o a través de qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6. Si la sol·licitud i documentació és remesa per correu, d'acord amb l'article 31 del Reglament de prestació dels servicis postals aprovat per Reial Decret 1.829/1999, de 3 de desembre (BOE de 31 de desembre), es presentaran en sobre obert, a l'operador a qui se li ha encomanat la prestació del servici postal universal, a fi que, en la capçalera del primer full del document que es vol enviar, es facen constar amb claredat el nom de l'oficina i la data, el lloc, l'hora i el minut de la seua admissió.
  
7. El termini de presentació de sol·licituds és de 20 dies hàbils, comptats a partir de l'endemà de la publicació d'esta orde en el Diari Oficial de la Generalitat Valenciana.
  
Quinta. Procediment de valoració
  
L'estudi i valoració dels projectes presentats i la consegüent proposta d'ajudes en la primera fase, així com l'ajust definitiu en la fase posterior a la seua realització, correspondrà a una comissió formada per:
  
a) El director general d'Ensenyament, o persona que delegue, que actuarà com a president.
  
b) La cap del Servici d'Ordenació Acadèmica de la Direcció General d'Ensenyament.
  
c) La cap de la Secció d'Educació Especial de la Direcció General d'Ensenyament.
  
d) Un inspector o inspectora d'Educació en representació de cada una de les direccions territorials de Cultura, Educació i Esport, designat pel director territorial corresponent.
  
e) Un inspector o inspectora del Servici Central de la Inspecció Educativa, designat pel cap del Servici.
  
f) Un director o directora d'un Centre Específic d'Educació Especial, per cada una de les tres direccions territorials, designat pel director general d'Ensenyament.
  
g) Un assessor o assessora de l'àrea de necessitats educatives especials, atenció a la diversitat i educació compensatòria d'un CEFIRE, designat pel director general d'Ensenyament.
  
h) Un funcionari o funcionària de la Direcció General d'Ensenyament, designat per la cap del Servici d'Ordenació Acadèmica que actuarà com a secretari/ària, amb veu però sense vot.
  
Podran assistir a les reunions de la comissió, amb veu però sense vot, representants dels sindicats que formen part de la Mesa Sindical Sectorial d'Educació, així com representants de les associacions de les patronals més representatives del sector.
  
Sexta. Valoració
  
1. La comissió valorarà els projectes presentats tenint en compte les bases de la convocatòria i considerant d'atenció preferent les activitats complementàries dirigides als aspectes següents:
  
a) Alumnat que es trobe en el tram d'edat 12-21 anys.
  
b) Desenrotllen i contemplen tots els objectius que s'arrepleguen en la base primera.
  
c) Es dirigisquen a l'alumnat que es trobe realitzant el programa denominat de transició a la vida adulta.
  
2. S'exclouran de valoració aquells participants que no presenten tota la documentació indicada en la base quarta.
  
Sèptima. Resolució
  
1. Realitzada la valoració dels projectes presentats, la comissió proposarà al director general d'Ensenyament l'adjudicació o denegació de les ajudes sol·licitades.
  
2. El director general d'Ensenyament, per delegació del conseller de Cultura, Educació i Esport de la Generalitat Valenciana, resoldrà indicant el Centre Específic, l'activitat concreta que rep ajuda i l'ajuda estimada, que s'abonarà en dos fases: el 40% quan es publique la resolució de la convocatòria, i el 60% una vegada que s'haja realitzat l'esmentada activitat.
  
3. Els centres públics dependents de la Conselleria de Cultura, Educació i Esport rebran l'assignació en concepte d'ajudes per a activitats d'alumnes, hauran de justificar-ho segons el que preveu l'Orde de 18 de maig de 1995 de la Conselleria de Cultura, Educació i Esport (DOGV de 9 de juny).
  
4. En el cas dels centres privats concertats l'anticipació del 40% haurà de vindre acompanyada per la carta de pagament acreditativa d'haver constituït una garantia pel mateix import de l'ajuda que se sol·licita. La garantia es pot constituir per mitjà de valors, aval bancari o assegurança de caució a l'empara de l'article 15 del Reial Decret d'1 de març de 1996 de desenrotllament parcial de la Llei 13/95 i segons establix l'article 47.11.f) i 47 bis 2 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana (DOGV de 17 de juliol).
  
5. Així mateix, els centres privats concertats hauran d'aportar l'acreditació que justifique estar al corrent de les seues obligacions tributàries i davant de la Seguretat Social, d'acord amb el que establix l'Orde de 30 de maig de 1996, de la Conselleria d'Economia i Hisenda (DOGV de 21 de juny). Ara bé, si l'ajuda per beneficiari superara els 1.803'04 € s'haurà de justificar el compliment de dites obligacions per part del beneficiari o la unitat familiar corresponent, en virtut del que disposen els articles 1 i 3.5 de l'Orde de 30 de maig de 1996, de la Conselleria d'Economia i Hisenda, i segons el que preveu l'article 47.7 del text refós de la Llei d'Hisenda Pública de la Generalitat Valenciana (DOGV de 21.06.96).
  
6. Esta resolució serà publicada en el Diari Oficial de la Generalitat Valenciana en el termini de 3 mesos a partir de la publicació d'esta orde. Transcorregut el termini sense que s'haja dictat i notificat la resolució corresponent, s'entendrà que s'ha produït desestimació o silenci negatiu.
  
Octava. Fase posterior a la realització de l'activitat
  
1. La Comissió tornarà a reunir-se una vegada finalitzat el curs escolar i revisarà la realització de les activitats i l'abonament, si és procedent, del 60% restant.
  
2. Per això, i abans del 10 de juliol, els centres remetran a la Direcció General d'Ensenyament, seguint el mateix procediment indicat en la base quarta, una sol·licitud acompanyada de:
  
- la memòria de realització del projecte,
  
- la relació d'alumnes participants,
  
- la justificació de les quantitats totals concedides acompanyades dels corresponents documents acreditatius o factures.
  
3. La comissió valorarà l'ingrés del 60% restant segons es derive de la documentació presentada.
  
4. La Comissió podrà proposar al director general d'Ensenyament una redistribució de la quantitat no abonada quan algun centre no haja realitzat adequadament la dita activitat o no haja presentat la documentació justificativa. Esta redistribució podrà augmentar la proporció d'ajuda a la resta de les activitats dels altres centres sempre que, en cap cas, supose un finançament superior al 100% de les despeses realitzades en elles.
  
5. Així mateix, la concurrència d'altres ajudes o subvencions, atorgades per altres administracions o entitats públiques o privades, haurà de ser comunicada i podrà donar lloc a la modificació de la resolució.
  
Novena. Altres aspectes relacionats amb la percepció de les ajudes
  
1. En cap cas l'import de les ajudes podrà ser de tal quantia, que, aïlladament o sumat a altres ajudes o subvencions d'altres administracions públiques o privades, supere el cost de l'activitat a desenrotllar pel beneficiari.
  
2. Correspondrà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
- Incompliment de l'obligació de la justificació.
  
- Obtenció de l'ajuda o subvenció sense reunir les condicions requerides per a això.
  
- Incompliment de la finalitat per a la qual va ser concedida l'ajuda o subvenció.
  
- Incompliment de les condicions imposades als beneficiaris en la concessió de la subvenció.